CELEX: 62012CN0280
Language: fi
Date: 2012-06-06 00:00:00
Title: Asia C-280/12 P: Valitus, jonka Euroopan unionin neuvosto on tehnyt 6.6.2012 unionin yleisen tuomioistuimen (neljäs jaosto) yhdistetyissä asioissa T-439/10 ja T-440/10, Fulmen v. neuvosto, 21.3.2012 antamasta tuomiosta

4.8.2012   
            
            
               FI
            
            
               Euroopan unionin virallinen lehti
            
            
               C 235/10
            
         Valitus, jonka Euroopan unionin neuvosto on tehnyt 6.6.2012 unionin yleisen tuomioistuimen (neljäs jaosto) yhdistetyissä asioissa T-439/10 ja T-440/10, Fulmen v. neuvosto, 21.3.2012 antamasta tuomiosta
   (Asia C-280/12 P)
   2012/C 235/19
   Oikeudenkäyntikieli: ranska
   
      Asianosaiset
   
   
      Valittaja: Euroopan unionin neuvosto (asiamiehet: M. Bishop ja R. Liudvinaviciute)
   
      Muut osapuolet: Fulmen, Fereydoun Mahmoudian, Euroopan komissio
   
      Vaatimukset
   
   
               —
            
            
               unionin yleisen tuomioistuimen (neljäs jaosto) yhdistetyissä asioissa T-439/10 ja T-440/10 21.3.2012 antama tuomio on kumottava
            
         
               —
            
            
               asia on ratkaistava lopullisesti ja kanteet, jotka Fulmen ja Mahmoudian ovat nostaneet neuvoston kyseisistä toimista, on hylättävä
            
         
               —
            
            
               Fulmen ja Mahmoudian on velvoitettava korvaamaan neuvostolle ensimmäisessä oikeusasteessa ja tämän valituksen käsittelystä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   Neuvosto katsoo, että unionin yleisen tuomioistuimen edellä mainituissa asioissa antamaan tuomioon liittyy oikeudellisia virheitä ja että unionin tuomioistuimen olisi näin ollen kumottava se.
   Neuvosto väittää, että unionin yleinen tuomioistuin on tehnyt oikeudellisia virheitä katsoessaan, että kantajan oli esitettävä näyttöä tukeakseen perusteitaan, jotka koskivat rajoittavien toimenpiteiden kohdistamista Fulmeniin, eli sitä, että Fulmen oli mukana sähkölaitteiden asentamisessa Qomin/Fordoon (Iran) ydinlaitoksessa.
   Neuvosto katsoo tältä osin ensinnäkin, että unionin yleinen tuomioistuin on tehnyt oikeudellisen virheen katsoessaan, että sen oli vaadittava Fulmenin nimeämistä esittänyttä valtiota esittämään näyttöä ja tietoja, vaikka kyseiset tiedot ovat peräisin luottamuksellisista lähteistä. Neuvosto väittää toiseksi, että unionin yleinen tuomioistuin on tehnyt oikeudellisen virheen katsoessaan, että se saattoi ottaa huomioon luottamuksellisia tietoja, joita ei ollut ilmoitettu asianomaisten osapuolten asianajajille, vaikkei unionin yleisen tuomioistuimen 67 artiklan 3 kohta mahdollista tätä.